উচ্চ মাধ্যমিকের চতুর্থ সেমিস্টারে মিলবে না বাড়তি পাতা, নয়া নিয়ম সংসদের

ওয়েবডেস্ক- উচ্চ মাধ্যমিকের (Higher Secondary) চতুর্থ সেমিস্টার (Fourth semester) পরীক্ষার আগে নয়া নিয়ম জারি করল উচ্চ মাধ্যমিক শিক্ষা সংসদ (Council of Higher Secondary Education) । চাইলেও পাওয়া যাবে না লুজ শিট (Loose Sheet) বা বাড়তি পাতা। যেখানে উত্তরপত্রে পরীক্ষার্থীরা তাদের লেখা শেষ করবেন, সেখানে পরীক্ষক বা ইনভিজিলেটরের সই থাকবে। বাড়তি কোনও লুজ শিট দেওয়া হবে না বলে জানিয়েছেন সংসদ সভাপতি চিরঞ্জীব ভট্টাচার্য (Chiranjeev Bhattacharya)। সংসদ সভাপতি জানিয়েছেন, এই বছর থেকে এই নিয়ম কার্যকর করা হচ্ছে। যাকে বলা হয় ‘এন্ড অফ লাইন’।

পরীক্ষক বা ইনভিজিলেটরের সই থাকা মানে এর পর আর কোনও লেখা নেই। সংসদের যুক্তি, পরীক্ষার্থীদের খাতা চ্যালেঞ্জ করলে যাতে সমস্যা না হয়, সেই জন্য এই ব্যবস্থা। অনেক সময় পড়ুয়ারা দাবি করে, তারা আরও বেশি উত্তর লিখেছে।  খাতা থেকে কোনও পাতা হারিয়ে গিয়েছে কিনা সেই নিয়ে নাজেহাল হতে হয় সংসদকে। তাই সমস্ত জটিলতা এড়াতেই এই সিদ্ধান্ত। সেই সঙ্গে পরীক্ষকদের সঙ্গে অভব্য আচরণ করলে পরীক্ষার্থীর এনরোলমেন্ট বাতিলের সিদ্ধান্ত নেওয়া হয়েছে।

আরও পড়ুন- গরমের ছুটিতে কমল দিনের সংখ্যা, বড় সিদ্ধান্ত পর্ষদের

সংসদের এক আধিকারিকের কথায়, উচ্চ মাধ্যমিকের চতুর্থ সেমিস্টারের ২ নম্বর  বা তিন নম্বর প্রশ্নের উত্তর দিতে হবে। খুব সামান্য প্রশ্ন থাকবে, ৪ বা ৫ নম্বরের। পর্যাপ্ত পাতা দেওয়া থাকবে সংসদের দেওয়া খাতায়। তাই আর বাড়তি পাতা লাগার কথা নয় । যাঁরা প্রশ্নপত্র করছেন, তাঁদের তেমনই নির্দেশ দেওয়া হয়েছে। উত্তর লিখতে পরীক্ষার্থীদের কোনও অসুবিধা হবে না।

দেখুন আরও খবর-